אנשי המקצוע העוסקים במאבק בנגיף הקורונה במגזר החרדי מזהירים בימים האחרונים כי הם מזהים עליה מדאיגה מאוד במספר חולי הקורונה החרדים. הערב (שני) 'כיכר השבת' חושף את מספר החולים החדשים בערים החרדיות, מספר שלדברי בכירים במשרד הבריאות מזכיר את הימים הקשים לפני כחודשיים.
בערים החרדיות ניתן לראות את המספרים הברורים המספרים את גודל התחלואה החריג במגזר החרדי. אך עם זאת, גורמים העוסקים במאבק בקורונה מדגישים כי גם בערים מעורבות, כדוגמת תל אביב, יש לא מעט חולים חרדים. כך שככל הנראה המספרים גבוהים ממה שנדמה לציבור.
"המצב מבהיל", אומר ל'כיכר השבת' גורם חרדי בכיר העוסק במאבק בקורונה: "יש התרופפות בהקפדה על ההוראות, אפשר עוד להשתלט על האירוע הזה, חייבים להתעורר לפני שיהיה מאוחר, אנחנו חוזרים למצב הקשה שהכרנו לפני מספר חודשים".
לדבריו: "חייבים להקפיד על הכללים החשובים של חבישת מסכות, שמירת מרחק של 2 מטר והיגיינה - שטיפת ידיים".
בעיר בני ברק נוספו במהלך השבוע האחרון 89 חולי קורונה חדשים.
בעיר ירושלים נוספו במהלך השבוע האחרון 65 חולי קורונה חדשים. מתוכם, לפי גורמי המקצוע, רוב חולים חרדים.
בעיר בית שמש נוספו במהלך השבוע האחרון 9 חולי קורונה חדשים.
בעיר ביתר עילית נוספו במהלך השבוע האחרון 10 חולי קורונה חדשים.
בעיר מודעין עילית נוספו במהלך השבוע האחרון 8 חולי קורונה חדשים.
בעיר אלעד נוספו במהלך השבוע האחרון 29 חולי קורונה חדשים.
• עשו לייק לעמוד הפייסבוק של 'כיכר השבת' ותישארו מעודכנים
בישוב רכסים נוספו במהלך השבוע האחרון 16 חולי קורונה חדשים.
בעיר צפת נוספו במהלך השבוע האחרון 29 חולי קורונה חדשים. מתוכם, לפי גורמי המקצוע, רוב חולים חרדים.
בעיר פתח תקווה נוספו במהלך השבוע האחרון 52 חולי קורונה חדשים. מתוכם, לפי גורמי המקצוע, רוב חולים חרדים.
בעיר ראשון לציון נוספו במהלך השבוע האחרון 32 חולי קורונה חדשים. מתוכם, לפי גורמי המקצוע, רוב חולים חרדים.
בעיר נתניה נוספו במהלך השבוע האחרון 24 חולי קורונה חדשים. מתוכם, לפי גורמי המקצוע, רוב חולים חרדים.
בשבוע האחרון חלה עליה מדאיגה במספר חולי הקורונה בישראל • מבדיקת 'כיכר השבת' עולה כי הציבור החרדי חייב להתעורר שכן אחוזים גבוהים מהחולים הם מהמגזר • כל המספרים (אקטואלי) היכנסו לקריאת הכתבה המלאה באתר כיכר השבת.